《次韵朱新仲省宿十首 其三》
宋代·刘才邵

红尘倦奔驰，流汗缘衣缕。深堂尽岑寂，寝卧殊得所。

春去能几时，还复见徂暑。悠悠天壤间，俯仰成今古。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。